Eiendom - Orania Beweging
Orania is ŉ aandeleblokskema en die bewys van eienaarskap is ŉ aandeelsertifikaat gekoppel aan ŉ spesifieke eiendom (aandeelblok). Die koper van die aandeelblok moet eers verblyfreg kry, maar verder geld die beginsel van die vrye mark van gewillige verkoper, gewillige koper en eiendomspryse soos op ooreengekom.
Eiendomspryse het die afgelope jare weens groeiende behoefte aansienlik gestyg. Om aan die groeiende behoefte te voorsien word op verskillende plekke gedienste erwe beskikbaar gestel. Huise te koop is hier ook en die spektrum is tussen R400 000 vir ŉ baie basiese twee slaapkamerhuis tot huise vir ŉ miljoen Rand en meer. Erwe se pryse wissel tussen R70 000 en R 400 000. Die beste is om die eiendomsagente of Orania Dorpskantoor te kontak (sien lys).
Huise te huur is weens die groot aanvraag moeilik om te kry. Hier is sowel private verhuring asook gesubsidieerde huurbehuising deur Gousblom Ontwikkeling en ander. Huurkoste is tipies tussen R2000 en R7000, afhangende van die standaard.